പ്ലസ് വണ് പ്രവേശന നടപടികള് ഈ മാസം 16 മുതല് ആരംഭിക്കും വിദ്യാഭ്യാസ മന്ത്രി തിരുവനന്തപുരം:പ്ലസ് വണ് പ്രവേശന നടപടികള് ഈ മാസം 16 മുതല് ആരംഭിക്കുമെന്ന് വിദ്യാഭ്യാസ മന്ത്രി വി ശിവന്കുട്ടി. വിദ്യാലയങ്ങള് തുറക്കുന്നതില് സംസ്ഥാന സര്ക്കാരുകള്ക്ക് നിലപാടെടുക്കാം എന്നായിരുന്നു കേന്ദ്രത്തിന്റെ നിര്ദേശം. കേന്ദ്രാനുമതി കിട്ടിയാല് സംസ്ഥാനത്ത് ഘട്ടംഘട്ടമായി സ്കൂള് തുറക്കുമെന്നായിരുന്നു വിദ്യാഭ്യാസ മന്ത്രി ഇന്നലെ നിയമസഭയില് പറഞ്ഞത്. ഓണ്ലൈന് വിദ്യാഭ്യാസം കാരണം കുട്ടികളിലെ മാനസിക സംഘര്ഷം ഒഴിവാക്കാന് നടപടിയെടുക്കുമെന്നും മന്ത്രി അറിയിച്ചിരുന്നു. കൊവിഡ് സാഹചര്യത്തില് അടഞ്ഞു കിടക്കുന്ന സംസ്ഥാനത്തെ സ്കൂളുകള് സാധാരണ നിലയിലേക്ക് എത്തിക്കുന്നതുമായി ബന്ധപ്പെട്ട നീക്കങ്ങള് പുരോഗമിക്കുകയാണ് എന്ന് വിദ്യാഭ്യാസ മന്ത്രി വി ശിവന്കുട്ടി കഴിഞ്ഞ ദിവസം വ്യക്തമാക്കിയിരുന്നു.